text: Lovligt at køre flygtninge over grænsen - når man er DSB
  23 oktober 2015 kl. 17.49
  Det er helt lovligt, når DSB kører flygtninge fra Flensborg til Fredericia i busser, vurderer anklagemyndigheden ved Syd- og Sønderjyllands Politi.
  Nu sætter anklagemyndigheden ved Syd- og Sønderjyllands politi en stopper for snakken om, at der skulle være tale om menneskesmugling, når DSB fragter flygtninge i busser fra Flensborg til Fredericia. Det skriver Syd- og Sønderjyllands Politi fredag aften i en pressemeddelelse.
  Anklagemyndigheden har set på straffelovens og udlændingelovens bestemmelser om menneskesmugling og vurderet, at det ikke er menneskesmugling at drive offentlig transport på tværs af grænserne.
  Og netop det, vurderer anklagemyndigheden, at DSB gør.
  Flygtningene kan nemlig kun komme med busserne mellem Flensburg og Fredericia, hvis bussen kører som erstatning for et tog, der alligevel skulle være kørt på strækningen. Og så skal buspassagererne selvfølgelig have en gyldig billet til rejsen.
  